Pasiūlymas Tarybos reglamentas iš dalies keičiantis Tarybos reglamentus (EEB) Nr. 404/93, (EB) Nr. 1782/2003 ir (EB) Nr. 247/2006 dėl bananų sektoriaus {SEK(2006) 1106} {SEK(2006) 1107} /* KOM/2006/0489 galutinis - CNS 2006/0173 */





LT Briuselis, 20.9.2006 KOM(2006) 489 galutinis 2006/0173 (CNS) Pasiūlymas TARYBOS REGLAMENTAS iš dalies keičiantis Tarybos reglamentus (EEB) Nr. 404/93, (EB) Nr. 1782/2003 ir (EB) Nr. 247/2006 dėl bananų sektoriaus (pateikta Komisijos) {SEK(2006) 1106} {SEK(2006) 1107} AIŠKINAMASIS MEMORANDUMAS 1. Įžanga Bendrijoje užauginti bananai sudaro tik 16 % viso ES turimų bananų kiekio. Bananai auginami keturiuose atokiausiuose regionuose, esančiuose tropikų ar subtropikų zonose, išskyrus nedidelius Kipre, Graikijoje ir žemyninėje Portugalijos dalyje užaugintų bananų (mažiau nei 2 % viso bananų kiekio), kiekius. Įvedus bendrą bananų rinkos organizavimą (BRO), dešimtyje naujų valstybių narių ir prieš atliekant esminius importo režimo keitimus, numatytus 2001 m. su Ekvadoru ir Jungtinėmis Amerikos Valstijomis sudarytose sutartyse, 2005 m. vasario mėn. Komisija paskelbė ataskaitą apie BRO [1] veikimą. Belaukiant Dohos derybų raundo pabaigos, naujos kartos partnerystės sutarčių su Afrikos, Karibų jūros ir Ramiojo vandenyno šalimis (AKR), už bananus taikomos išimties iš “Viskas, išskyrus ginklus” susitarimo panaikinimo ir Europos Sąjungos politikos, vykdomos pagal atokiausiems regionams ir jų žemės ūkiams [2] remti skirtas POSEI programas, atnaujinimo kontekste kilo daug diskusijų dėl BRO ateities. Darydama pirmąsias šių diskusijų išvadas – tuo tikslu buvo pasinaudota nepriklausomu BRO veikimo įvertinimu [3], – 2005 m. spalio mėn. Komisija nusprendė pasiūlyti 2006 m. reformuoti bananų BRO vidaus aspektus, ypač tuos, kurie susiję su paramos Europos gamintojams skyrimu [4]. Šis reformos pasiūlymas taip pat atitinka Europos Audito Rūmų rekomendacijas, pateiktas specialioje ataskaitoje Nr. 7/2002 apie tinkamą bendro bananų rinkos organizavimo finansų valdymą [5]. Atsižvelgdama į tas rekomendacijas Komisija pareiškė, kad ji yra visiškai įsitikinusi, jog reikia iš esmės persvarstyti Bendrijos gamintojams skirtą pagalbos schemą ir kad Audito Rūmų ataskaita kartu su kitomis priemonėmis, pavyzdžiui, vien tik tarifinio importo režimo pakeitimu suteikė galimybę įvertinti ir netgi iš naujo persvarstyti rinkos organizavimo tikslus. Pagal įsipareigojimą skatinti geresnį reglamentavimą [6] prieš rengiant reformą buvo atlikta su ja susijusių problemų ekonominių, socialinių ir aplinkos apsaugos aspektų analizė, taip pat ir viešai konsultuotasi dėl reformos galimybių. 2. Reformos priežastys ir tikslai Dabartinė pagalbos bananų augintojams schema remiasi principais, kurie kitais bendro rinkos organizavimo atvejais buvo iš esmės pakeisti. Augintojai yra dirbtinai atskiriami nuo rinkos tendencijų, kadangi jiems skiriama parama kompensuoja kainų skirtumus. Nors parama skiriama ne daugiau kaip už 867 500 tonų bananų, užaugintų įvairiuose regionuose, biudžeto riba nenustatyta. Apskaičiuojant paramą pagal vidutines Bendrijos kainas, tinkamai neatsižvelgiama į kiekvieno regiono auginimo ypatumus. Šį režimą būtina pakeisti atsižvelgiant į tvarios plėtros ir Lisabonos strategijose nustatytus pagrindinius politikos prioritetus, perkeltus į reformuotos bendrosios žemės ūkio politikos tikslus. Reformos tikslai: – užtikrinti deramą žemės ūkiu besiverčiančios bendruomenės gyvenimo lygį bananų auginimo regionuose ir stabilizuoti viešąsias išlaidas; – pakeisti režimą atsižvelgiant į pagrindinius reformuoto bendro rinkos organizavimo principus – tvarumą, konkurencingumą, augintojų orientavimą į rinką – ir užtikrinti, kad būtų laikomasi tarptautinių Bendrijos įsipareigojimų ir ypač PPO taisyklių; – deramai atsižvelgti į auginimo regionų ypatumus. Bananai yra viena pagrindinių žemės ūkio kultūrų tam tikruose atokiuose Europos Sąjungos regionuose, ypač Prancūzijos užjūrio departamentuose Gvadelupoje ir Martinikoje, Azorų ir Madeiros bei Kanarų salose, kur žemės ūkio veiklą apsunkina regionų atokumas, izoliuotumas, mažumas ir sunkios topografinės sąlygos. Bananų auginimas yra svarbi šių regionų aplinkosaugos, socialinio ir ekonominio balanso dalis. Atsižvelgdama į įsipareigojimus skatinti geresnį reglamentavimą, Komisija įvertino trijų reformos galimybių: „atsiejimo“, pagalbos bananų sektoriui schema integruojant į atsietos bendrosios išmokos ūkiui režimą; „memorandumo", kai gana tiksliai laikomasi pagrindinių bananus auginančių šalių pasiūlymo; POSEI, paramą bananų augintojams perkeliant į atokiausių regionų žemės ūkio sektoriuje taikomas POSEI programas ir numatant integruoti šią paramą į bendrosios išmokos ūkiui režimą žemyniniuose auginimo regionuose, poveikį. Atlikus poveikio įvertinimą prieita prie išvados, kad POSEI galimybė yra tinkamiausia siekiant užsibrėžtų tikslų. Tokiu atveju Komisija siūlo: 1) panaikinti pagalbos schemą BRO ir pakeisti ją didesniu POSEI schemos, kuri taps vienintele bananų rinkos paramos priemone atokiausiuose regionuose, finansavimu iš biudžeto; ir 2) kartu su pervedimu iš biudžeto, ne atokius bananų auginimo regionus įtraukti į bendrosios išmokos schemą. 3. Siūlomos bananų BRO reformos priemonės 3.1. Parama augintojams atokiausiuose regionuose 2006 m. sausio 30 d. Tarybos reglamento (EB) Nr. 247/2006, nustatančio specialias žemės ūkio priemones atokiausiuose Sąjungos regionuose [7], III antraštinėje dalyje numatoma taikyti atokiausiems regionams skirtas Bendrijos paramos programas, kuriose pateikiamos konkrečios priemonės vietinei žemės ūkio produktų gamybai remti. Manoma, jog ši priemonė geriausiai pritaikyta bananų auginimui kiekviename regione remti, suteikiant teisę atitinkamoms valstybėms narėms siūlyti priemones pagal visas jų turimas paramos programas, kuriose būtų atsižvelgiama į regiono ypatumus. Siūloma 278,8 mln. EUR didinti finansavimą iš biudžeto pagal Reglamento (EB) Nr. 247/2006 III antraštinę dalį, kad nuo 2007 m. sausio 1 d. į programas būtų galima visiškai įtraukti Bendrijos paramą bananų augintojams ir taip stiprinti žemės ūkio produktų gamybos šiuose regionuose strategijų darną. 3.2. Parama augintojams kituose bananų auginimo regionuose, kurie nelaikomi atokiais Nebebūtina numatyti konkrečią pagalbos bananų auginimui schemą atokiais nelaikomuose Bendrijos regionuose (Graikijoje, žemyninėje Portugalijoje ir Kipre), nes ten išauginama tik nedidelė visų Bendrijoje užaugintų bananų dalis. Siūloma leisti pereiti nuo paramos gamybai prie paramos augintojui: panaikinti galiojančią kompensacinės pagalbos už bananus schemą ir įtraukti ją į 2003 m. rugsėjo 29 d. Tarybos reglamente (EB) Nr. 1782/2003 [8] nustatytą bendrąją išmokos schemą. Valstybės narės nustatys referencines sumas ir bendrosios išmokų schemos kriterijus atitinkančius hektarus, atsižvelgdamos į tam tikrą bananų rinkos ataskaitos laikotarpį, ir tinkamus objektyvius ir nediskriminacinius kriterijus. Siūloma atitinkamai 1,1 mln. EUR ir 0,1 mln. EUR padidinti nacionalines viršutines ribas Graikijai ir Portugalijai [9]. Bendrosios išmokos schemai įgyvendinti Kipre nuo 2009 m. siūloma skirti papildomą 3,4 mln. EUR biudžetą, atsižvelgiant į naujosioms valstybėms narėms taikomą finansavimo didinimo grafiką. Biudžeto duomenys pateikiami toliau. 3.3. Augintojų organizacijos Dabartinio režimo tikslai – steigti augintojų organizacijas, kad kuo daugiau augintojų taptų tokių organizacijų nariais, ir taip sumažinti pripažintų augintojų organizacijų nariams mokamą kompensacinę pagalbą. Pirmasis režimo tikslas buvo sėkmingai pasiektas, kadangi didžioji dalis Bendrijos augintojų dabar yra augintojų organizacijų nariai. Antrasis tikslas jau nebesvarbus, nes kompensacinė pagalbos schema bus panaikinta. Todėl siūloma toliau nebesilaikyti Bendrijos lygiu augintojų organizacijoms nustatytų taisyklių, kad valstybės narės prireikus galėtų laisvai priimti taisykles, specialiai pritaikytas jų teritorijoms. Taip pat siūloma panaikinti pagalbos schemą, skirtą skatinti augintojų organizacijų steigimąsi ir jų administracinę veiklą. Tačiau siekiant teisinio tikrumo ir teisėtų lūkesčių apsaugos, bus užtikrinta, kad tokia pagalba neseniai pripažintoms augintojų organizacijoms, kurioms ši pagalba jau pradėta teikti, būtų teikiama ir toliau. 3.4. Pasenusios nuostatos Siūloma panaikinti nemažai galios netekusių ar pasenusių Reglamento (EEB) Nr. 404/93 nuostatų, pirmiausia susijusių su prekyba su trečiosiomis šalimis prieš pradedant bananų importui taikyti vien tik tarifinį režimą [10], kaimo plėtros programas bananų auginimo regionams, galios netekusių atskaitomybės nuostatų. 4. Priežiūra ir vertinimas 2009 m. Europos Parlamentui ir Tarybai planuojama pateikti POSEI programų įgyvendinimo ataskaitą. Šis dokumentas suteiks galimybę giliau išanalizuoti POSEI priemonės veiksmingumą ir proporcingumą bei atsižvelgus į šį pasiūlymą, bananų sektorius bus įtrauktas į svarbiausias gamybos sritis. Šioje ataskaitoje bus nagrinėjama įvairių priemonių bei siektų tikslų pusiausvyra ir šiuo klausimu bus padarytos išvados. Jeigu ekonominės sąlygos, turinčios įtakos pragyvenimo šaltiniams atokiausiuose regionuose, iš esmės pasikeis, Komisija greičiau pateiks ataskaitą. 5. Pasiūlymo poveikis biudžetui Projekte numatyta bendra paramos suma yra apskaičiuota pagal vidutinę paramą, kuri buvo mokama bananų augintojams 2000–2002 m. Šis laikotarpis atitinka referencinį laikotarpį, naudotą apskaičiuojant bendrą paramos sumą 2003 ir 2004 BŽŪP reformos metais. Taigi apskaičiuotoji bendra paramos suma prilygsta 280 mln. EUR ir skiriama bananus auginančioms valstybėms narėms, išskyrus Kiprą. Siūloma paskirstyti šią sumą valstybėms narėms taip, kaip ji buvo paskirstyta (procentais) 2000 m., atsižvelgiant į 2005 rugsėjo 20 d. memorandume ir 2006 m. gegužės 22 d. jų bendrai pateiktus bananus auginančių valstybių narių prašymus: Ispanijai – 50,4 %, Prancūzijai – 46,1 %, Portugalijai – 3,1 %, Graikijai – 0,4 %. Todėl: a) toliau nurodytos sumos bus įtrauktos į POSEI programų finansinius planus: mln.EUR | | 2008 ir vėlesni finansiniai metai | Prancūzijos užjūrio departamentai | +129,1 | Azorų ir Madeiros salos | +8,6 | Kanarų salos | +141,1 | Padidėjimas POSEI IŠ VISO | 278,8 | b) Graikijos ir Portugalijos nacionalinės viršutinės ribos, nustatytos Reglamento (EB) Nr. 1782/2003 (VIII priedas) 41 straipsnyje, 2007 ir vėlesniais metais bus padidintos atitinkamai 1,1 mln. EUR ir 0,1 mln. EUR; Kipro, kur bananų augintojams šiuo metu skiriama parama pagal vienkartinių išmokų už plotą schemą (VIPS), atveju siūloma prie nacionalinės viršutinės ribos, nustatytos Reglamento (EB) Nr. 1782/2003 (VIIIa priedas) 71 straipsnio c punkte, pridėti papildomą 3,4 mln. EUR biudžetą, patikslintą pagal naujosioms valstybėms narėms taikomą finansavimo didinimo grafiką, ypač: VIIIa PRIEDAS Nacionalinės viršutinės ribos, nustatytos 71 straipsnio c punkte tūkst..EUR | Kalendoriniai metai | Čekija | Estija | Kipras | Latvija | Lietuva | Vengrija | Malta | Lenkija | Slovėnija | Slovakija | 2005 | | | | | | | | | | | 2006 | | | | | | | | | | | 2007 | | | +1360 | | | | | | | | 2008 | | | +1700 | | | | | | | | 2009 | | | +2040 | | | | | | | | 2010 | | | +2380 | | | | | | | | 2011 | | | +2720 | | | | | | | | 2012 | | | +3060 | | | | | | | | Vėlesni metai | | | +3400 | | | | | | | | Visa paramos suma, lygi 3,4 mln. EUR, buvo apskaičiuota remiantis vidutiniu 2000–2002 m. Kipre užaugintų bananų kiekiu ir per tą patį laikotarpį ES augintojams išmokėta vidutine paramos už bananus suma. 2006/0173 (CNS) Pasiūlymas TARYBOS REGLAMENTAS iš dalies keičiantis Tarybos reglamentus (EEB) Nr. 404/93, (EB) Nr. 1782/2003 ir (EB) Nr. 247/2006 dėl bananų sektoriaus EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 37 straipsnį, atsižvelgdama į Komisijos pasiūlymą [11], atsižvelgdama į Europos Parlamento nuomonę [12], kadangi: (1) Dabartinis bananų sektoriaus režimas yra nustatytas 1993 m. vasario 13 d. Tarybos reglamente (EEB) Nr. 404/93 dėl bendro bananų rinkos organizavimo [13]. Pagalbos bananų augintojams schema yra paremta principais, kurie kitais bendro rinkos organizavimo atvejais buvo iš esmės pakeisti. Siekiant užtikrinti deramą žemės ūkiu besiverčiančios bendruomenės gyvenimo lygį bananų auginimo regionuose, geriau nukreipti lėšas augintojų orientavimui į rinką, stabilizuoti viešąsias išlaidas, užtikrinti tarptautinių Bendrijos įsipareigojimų vykdymą, deramai atsižvelgti į auginimo regionų ypatumus, supaprastinti režimo valdymą ir priderinti jį prie reformuoto bendro rinkos organizavimo modelių, būtina keisti dabartinį režimą. (2) Atliekant pakeitimus būtina atsižvelgti į režimo, reguliuojančio trečiosiose šalyse užaugintų bananų importą į Bendriją, esamus ir galimus pokyčius, ypač į perėjimą nuo sistemos, reglamentuojamos tarifinėmis kvotomis, į šiuo metu vien tik tarifais reglamentuojamą sistemą, atsižvelgiant tik į preferencines AKR šalyse užaugintų bananų kvotas. (3) Bananai yra viena pagrindinių žemės ūkio kultūrų tam tikruose atokiuose Europos Sąjungos regionuose, ypač Prancūzijos užjūrio departamentuose Gvadelupoje ir Martinikoje, Azorų ir Madeiros bei Kanarų salose. Bananų auginimą apsunkina regionų atokumas, izoliuotumas, mažumas ir sunkios topografinės sąlygos. Bananų auginimas yra svarbi šių regionų aplinkosaugos, socialinio ir ekonominio balanso dalis. (4) Esant dabartinei Bendrijos kompensacinės pagalbos už bananus sistemai, kuri nustatyta Reglamento (EEB) Nr. 404/93 III antraštinėje dalyje, deramai neatsižvelgiama į bananų auginimo ypatumus kiekviename iš atokiausių regionų. Todėl nuostatoje turi būti panaikinta kompensacinė pagalba už bananus šių regionų atžvilgiu, tuomet galima būtų įtraukti bananų auginimą į paramos programas. Todėl tikslinga ieškoti veiksmingesnių priemonių bananų auginimui tuose regionuose remti. (5) 2006 m. sausio 30 d. Tarybos reglamento (EB) Nr. 247/2006, nustatančio specialias žemės ūkio priemones atokiausiems Sąjungos regionams [14], III antraštinėje dalyje numatyta parengti atokiausiems regionams skirtas Bendrijos paramos programas, kuriose pateikiamos konkrečios priemonės vietinei žemės ūkio produktų gamybai remti. Šiame reglamente numatyta persvarstyti tas paramos programas ne vėliau kaip iki 2009 m. gruodžio 31 d. Jeigu ekonominės sąlygos, turinčios įtakos pragyvenimo šaltiniams atokiausiuose regionuose, iš esmės pasikeis, Komisija greičiau pateiks ataskaitą. Ši priemonė būtų geriausiai pritaikyta bananų auginimui kiekviename iš minėtų regionų remti, numatant gana lankstų ir decentralizuotą bananų auginimui remti skirtų būdų taikymą. Galimybė įtraukti paramą už bananus į šias paramos programas turėtų padidinti paramos žemės ūkio gamybai šiuose regionuose strategijų darną. (6) Atitinkamai turėtų būti padidintas finansavimas iš biudžeto pagal Reglamento (EB) Nr. 247/2006 III antraštinę dalį. (7) Kalbant apie bananų auginimą ne atokiuose Bendrijos regionuose, nebūtina toliau numatyti konkrečią pagalbos už bananus schemą, nes jie sudaro tik nedidelę visų Bendrijoje užaugintų bananų dalį. (8) 2003 m. rugsėjo 29 d. Tarybos reglamente (EB) Nr. 1782/2003, nustatančiame bendrąsias tiesioginės paramos schemų pagal bendrą žemės ūkio politiką taisykles ir nustatančiame tam tikras paramos schemas ūkininkams ir iš dalies keičiančiame tam tikrus reglamentus [15], numatyta atsietos paramos sistema ūkiams (toliau – bendrosios išmokos schema). Šia sistema buvo siekiama pereiti nuo paramos gamybai prie paramos augintojui. (9) Siekiant suderinamumo, tikslinga panaikinti dabartinę kompensacinę pagalbą už bananus ir įtraukti ją į bendrąją išmokos schemą. Šiuo tikslu kompensacinę pagalbą už bananus būtina įtraukti į tiesioginių išmokų, susijusių su Reglamento (EB) Nr. 1782/2003 33 straipsnyje nurodyta bendrąja išmoka, sąrašą. Taip pat turi būti priimta nuostata, kad valstybės narės nustatys referencines sumas ir bendrosios išmokos schemos kriterijus atitinkančius hektarus pagal tam tikrą bananų rinkos ataskaitos laikotarpį ir deramus objektyvius ir nediskriminacinius kriterijus. Bananais apsodinti plotai neturėtų būti išskirti dėl to, kad bananai laikomi daugiamečiu augalu. Atitinkamai turi būti patikslintos nacionalinės viršutinės ribos. Taip pat reikėtų priimti nuostatą, kad Komisija patvirtintų išsamias taisykles ir bet kokias reikalingas pereinamojo laikotarpio priemones. (10) Reglamento (EB) Nr. 404/93 II antraštinėje dalyje numatytos augintojų organizacijos ir koncentracijos būdai. Kalbant apie augintojų organizacijas, dabartinio režimo tikslas buvo kuo daugiau augintojų įtraukti į tokias organizacijas ir šitaip sumažinti pripažintų augintojų organizacijų nariams mokamą kompensacinę pagalbą. (11) Pirmasis režimo tikslas buvo sėkmingai pasiektas, nes didžioji dalis Bendrijos augintojų dabar yra augintojų organizacijų nariai. Antrasis tikslas šiuo metu jau nebeaktualus, nes kompensacinė pagalbos schema bus panaikinta. Todėl toliau nebūtina laikytis Bendrijos lygiu augintojų organizacijoms nustatytų taisyklių, paliekant valstybėms narėms galimybę prireikus laisvai priimti taisykles, specialiai pritaikytas jų teritorijoms. (12) Todėl pagalbos schema, skirta paskatinti augintojų organizacijų steigimąsi ir jų administracinę veiklą, turėtų būti panaikinta. Tačiau siekiant teisinio tikrumo ir teisėtų lūkesčių apsaugos, būtina priimti nuostatą, kad tokia pagalba neseniai pripažintoms augintojų organizacijoms, kurioms ši pagalba jau pradėta teikti, būtų teikiama ir toliau. (13) Nuostatos, numatančios pripažinimą ir veikimą grupių, apimančių vieną ar daugiau su bananų auginimu, prekyba ar perdirbimu susijusios ekonominės veiklos rūšių, nebuvo praktiškai pritaikytos. Todėl šias nuostatas reikėtų panaikinti. (14) Atsižvelgiant į bananų režimo pokyčius, nelieka būtinybės toliau turėti atskirą Bananų vadybos komitetą. Jį būtų galima pakeisti 1996 m. spalio 28 d. Tarybos reglamentu (EB) Nr. 2200/96 dėl bendro vaisių ir daržovių rinkos organizavimo [16] įsteigtu Šviežių vaisių ir daržovių vadybos komitetu. (15) Nemažai Reglamento (EB) Nr. 404/93 nuostatų neteko teisinės galios, todėl siekiant aiškumo jas reikėtų panaikinti. (16) Reikėtų atitinkamai iš dalies pakeisti Reglamentus (EEB) Nr. 404/93, (EB) Nr. 1782/2003 ir (EB) Nr. 247/2006. (17) Reikėtų priimti nuostatą, kad Komisija nustatytų išsamias šiame reglamente numatytų pakeitimų įgyvendinimo taisykles ir pereinamojo laikotarpio priemones, kurios palengvintų perėjimą nuo dabartinės tvarkos prie numatytosios šiame reglamente. (18) Siekiant netęsti dabartinės pagalbos už bananus schemos ir įgyvendinti paprastą ir veiksmingą valdymą, šiame reglamente numatyti pakeitimai turi būti pradėti taikyti kiek įmanoma greičiau, t. y. jau nuo 2007 prekybos bananais metų, PRIĖMĖ ŠĮ REGLAMENTĄ: 1 straipsnis Daliniai Reglamento (EEB) Nr. 404/93 pakeitimai Reglamentas (EEB) Nr. 404/93 iš dalies keičiamas taip: 1) II ir III antraštinės dalys, 16–20 straipsniai, 21 straipsnio 2 dalis, 25 straipsnis ir 30–32 straipsniai panaikinami. 2) 27 straipsnio 1 dalis pakeičiama taip: „1. Komisijai padeda Šviežių vaisių ir daržovių vadybos komitetas, nurodytas Reglamento (EEB) Nr. 2200/96 46 straipsnio 1 dalyje. 1a. Nuorodos į Bananų vadybos komitetą laikomos nuorodomis į 1 dalyje nurodytą komitetą.“ 3) 29 straipsnis pakeičiamas taip: „ 29 straipsnis Valstybės narės teikia Komisijai šiam reglamentui įgyvendinti reikalingą informaciją.“ 4) įterpiamas 29a straipsnis: „29a straipsnis Išsamios šio reglamento taikymo taisyklės priimamos 27 straipsnio 2 dalyje nurodyta tvarka.“ 2 straipsnis Daliniai Reglamento (EB) Nr. 1782/2003 pakeitimai Reglamentas (EB) Nr. 1782/2003 iš dalies keičiamas taip: 1) 33 straipsnio 1 dalies a punktas pakeičiamas taip: „a) 38 straipsnyje nurodytu referenciniu laikotarpiu arba 37 straipsnio 1 dalies antroje pastraipoje nurodytais alyvuogių aliejaus prekybos metais jiems buvo skirta išmoka pagal bent vieną VI priede nurodytą paramos schemą arba, cukrinių runkelių, cukranendrių ir cikorijų atveju, jei augintojams buvo suteikta rinkos parama atitinkamu laikotarpiu, nurodytu VII priedo K punkte, arba, bananų atveju, jei jų augintojms buvo skirta kompensacija už negautas pajamas atitinkamu laikotarpiu, nurodytu VII priedo L punkte.“ 2) 37 straipsnio 1 dalis papildoma šia pastraipa: „Už bananus referencinė suma apskaičiuojama ir koreguojama pagal VII priedo L punktą.“. 3) 40 straipsnio 2 dalis pakeičiama taip: „2. Jei visu referenciniu laikotarpiu buvo patirta nuostolių dėl force majeure ar išimtinių aplinkybių, valstybė narė apskaičiuoja referencinę sumą, remdamasi 1997–1999 m. laikotarpiu arba, cukrinių runkelių, cukranendrių ir cikorijų atveju, artimiausiais prekybos metais, ėjusiais prieš atitinkamą laikotarpį pagal VII priedo K punktą, arba, bananų atveju, artimiausiais prekybos metais, ėjusiais prieš atitinkamą laikotarpį pagal VII priedo L punktą. Šiuo atveju mutatis mutandis taikoma 1 dalis.“. 4) 43 straipsnio 2 dalies a punktas pakeičiamas taip: „a) VII priede išvardytų pagalbos už bulvių krakmolą, sausuosius pašarus, sėklą, alyvmedžius ir tabaką atveju, hektarų, kuriuose už užaugintą produkciją referenciniu laikotarpiu buvo paskirta pagal VII priedo B, D, F, H ir I punktus apskaičiuota pagalba, skaičius, cukrinių runkelių, cukranendrių ir cikorijų atveju, hektarų, kuriuose už užaugintą produkciją referenciniu laikotarpiu buvo paskirta pagalba pagal VII priedo K punkto 4 dalį, skaičius ir bananų atveju, hektarų, kuriuose už užaugintą produkciją referenciniu laikotarpiu buvo paskirta pagalba pagal VII priedo L punktą, skaičius;“. 5) 44 straipsnio 2 dalies antra pastraipa pakeičiama taip: „Pagalbos skyrimo kriterijus atitinkantis hektaras“ taip pat reiškia žemės plotus, apsodintus apyniais ar bananais arba laikinai paliekamus pūdymui, arba žemės plotus, apskaičiuotus, kaip nurodyta VII priedo H punkto antroje pastraipoje, pagal alyvmedžius, pasodintus iki 1998 m. gegužės 1 d., o Kipre ir Maltoje – iki 2001 m. gruodžio 31 d., arba vietoj senų alyvmedžių pasodintus naujus arba alyvmedžius, pasodintus pagal patvirtintus sodinimo planus ir registruotus geografinėje informacinėje sistemoje.“. 6) 51 straipsnio a punktas pakeičiamas taip: „a) daugiametės kultūros, išskyrus alyvmedžius, pasodintus iki 1998 m. gegužės 1 d., o Kipre ir Maltoje – iki 2001 m. gruodžio 31 d., arba vietoj senų alyvmedžių pasodintus naujus, arba išskyrus alyvmedžius, pasodintus pagal patvirtintus sodinimo planus ir registruotus geografinėje informacinėje sistemoje, arba apyniai ar bananai;“. 7) po 145 straipsnio db punkto įterpiamas papunktis: „dc) išsamios taisyklės, susijusios su paramos už bananus įtraukimu į bendrosios išmokos schemą.“. 8) 155 straipsnis keičiamas taip: „155 straipsnis Kitos pereinamojo laikotarpio taisyklės Kitos priemonės, kurių reikia, siekiant palengvinti perėjimą nuo 152 ir 153 straipsniuose minėtuose reglamentuose ir Reglamente (EB) Nr. 1260/2001 bei Tarybos reglamente (EEB) Nr. 404/93* numatytos tvarkos iki šiame reglamente numatytos tvarkos, ypač dėl Reglamento (EB) Nr. 1259/1999 4, 5 straipsnių ir priedo, Reglamento (EB) Nr. 1251/1999 6 straipsnio taikymo ir atsissakymą nuostatų, susijusių su modernizavimo planais, pateiktais Reglamente (EEB) Nr. 1035/72, prie tvarkos, nustatytos šio reglamento 83–87 straipsniuose, gali būti patvirtinamos šio reglamento 144 straipsnio 2 dalyje nurodyta tvarka. 152 ir 153 straipsniuose nurodyti reglamentai ir straipsniai ir toliau taikomi siekiant nustatyti VII priede nurodytas referencines sumas. * OL L 47,1993 2 25, p. 1“. 9) priedai iš dalies keičiami pagal šio reglamento priedą. 3 straipsnis Daliniai Reglamento (EB) Nr. 247/2006 pakeitimai Reglamentas (EB) Nr. 247/2006 iš dalies keičiamas taip: 1) 23 straipsnio 2 dalis pakeičiama taip: „2. Kasmetinis Bendrijos šio reglamento II ir III antraštinėse dalyse numatytų priemonių finansavimas neviršija tokios didžiausios sumos: mln.EUR | | 2007 finansiniai metai | 2008 finansiniai metai | 2009 finansiniai metai | 2010 ir vėlesni finansiniai metai | Prancūzijos užjūrio departamentai | 126,6 | 262,6 | 269,4 | 273 | Azorų ir Madeiros salos | 77,9 | 86,6 | 86,7 | 86,8 | Kanarų salos | 127,3 | 268,4 | 268,4 | 268,4“ | 2) 28 straipsnio 3 dalis pakeičiama taip: „3. Ne vėliau kaip iki 2009 m. gruodžio 31 d., o vėliau kas penkeri metai Komisija pateikia Europos Parlamentui ir Tarybai bendrąją ataskaitą apie priemonių, kurių buvo imtasi taikant šį reglamentą, įskaitant priemones bananų sektoriuje, poveikį, prireikus pridedant atitinkamus pasiūlymus.“ 3) 30 straipsnis papildomas šia pastraipa: „Ta pačia tvarka Komisija taip pat gali priimti priemones, skirtas palengvinti perėjimą nuo Tarybos reglamente (EEB) Nr. 404/93* nustatytos tvarkos prie šiame reglamente nustatytos tvarkos. * OL L 47, 1993 2 25, p. 1.“ 4 straipsnis Pereinamojo laikotarpio priemonės 1. Nukrypstant nuo šio reglamento 1 straipsnio 1 punkto, valstybės narės ir toliau taiko Reglamento (EEB) Nr. 404/93 5 ir 6 straipsnius ir 25 straipsnio 2 dalį ne vėliau kaip iki 2006 m. gruodžio 31 d. pripažintoms augintojų organizacijoms ir kurioms iki šios dienos jau bus išmokėta parama pagal minėto reglamento 6 straipsnio 2 dalį. 2. Išsamios taisyklės, reikalingos šio straipsnio 1 daliai įgyvendinti, priimamos vadovaujantis Reglamento (EEB) Nr. 404/93 27 straipsnio 2 dalyje nustatyta tvarka. 5 straipsnis Įsigaliojimas ir taikymas Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje. Jis taikomas nuo 2007 m. sausio 1 d. Šis reglamentas privalomas visas ir tiesiogiai taikomas visose valstybėse narėse. Priimta Briuselyje, Tarybos vardu Pirmininkas PRIEDAS Reglamento (EB) Nr. 1782/2003 priedai iš dalies keičiami taip: 1) I priede eilutė apie bananus panaikinama. 2) VI priedas papildomas šia eilute: „Bananai | Reglamento (EEB) Nr. 404/93 12 straipsnis | Kompensacija už negautas pajamas“. | 3) VII priedas papildomas šiuo punktu: „L. Bananai Valstybės narės nustato sumą, kuri bus įtraukta į kiekvieno ūkininko referencinę sumą, remdamosi objektyviais ir nediskriminaciniais kriterijais, tokiais kaip: – ūkininko parduotų bananų kiekis, už kurį per atitinkamą laikotarpį nuo 2000 iki 2005 prekybos metų buvo išmokėta kompensacija už negautas pajamas pagal Reglamento (EEB) Nr. 404/93 12 straipsniu, – plotas, kuriame buvo užauginti pirmoje įtraukoje nurodyti bananai, ir – kompensacijos, ūkininkui išmokėtos už negautas pajamas per laikotarpį, nurodytą pirmoje įtraukoje, suma. Valstybės narės apskaičiuoja kriterijus atitinkančių hektarų, nurodytų šio reglamento 43 straipsnio 2 dalyje, skaičių remdamosi objektyviais ir nediskriminaciniais kriterijais, tokiais kaip plotai, nurodyti antroje pirmos pastraipos įtraukoje.“. 4) VIII ir VIIIa priedai pakeičiami taip: „VIII PRIEDAS Nacionalinės viršutinės ribos, nurodytos 41 straipsnyje tūkst.. EUR | Valstybė narė | 2005 | 2006 | 2007 | 2008 | 2009 | 2010 ir vėlesni metai | Belgija | 411053 | 580376 | 593395 | 606935 | 614179 | 611805 | Danija | 943369 | 1015479 | 1021296 | 1027278 | 1030478 | 1030478 | Vokietija | 5148003 | 5647175 | 5695607 | 5744240 | 5770254 | 5774254 | Graikija | 838289 | 2143603 | 2171217 | 2175731 | 2178146 | 1988815 | Ispanija | 3266092 | 4635365 | 4649913 | 4664087 | 4671669 | 4673546 | Prancūzija | 7199000 | 8236045 | 8282938 | 8330205 | 8355488 | 8363488 | Airija | 1260142 | 1335311 | 1337919 | 1340752 | 1342268 | 1340521 | Italija | 2539000 | 3791893 | 3813520 | 3835663 | 3847508 | 3869053 | Liuksemburgas | 33414 | 36602 | 37051 | 37051 | 37051 | 37051 | Nyderlandai | 386586 | 428329 | 833858 | 846389 | 853090 | 853090 | Austrija | 613000 | 633577 | 737093 | 742610 | 745561 | 744955 | Portugalija | 452000 | 504287 | 571377 | 572368 | 572898 | 572594 | Suomija | 467000 | 561956 | 563613 | 565690 | 566801 | 565520 | Švedija | 637388 | 670917 | 755045 | 760281 | 763082 | 763082 | Jungtinė Karalystė | 3697528 | 3944745 | 3960986 | 3977175 | 3985834 | 3975849 | VIIIa PRIEDAS Nacionalinės viršutinės ribos, nurodytos 71 straipsnio c punkte tūkst.. EUR | Kalendoriniai metai | Čekijos Respublika | Estija | Kipras | Latvija | Lietuva | Vengrija | Malta | Lenkija | Slovėnija | Slovakija | 2005 | 228800 | 23400 | 8900 | 33900 | 92000 | 350800 | 670 | 724600 | 35800 | 97700 | 2006 | 294551 | 27300 | 12500 | 43819 | 113847 | 446305 | 830 | 980835 | 44184 | 127213 | 2007 | 377919 | 40400 | 17660 | 60764 | 154912 | 540286 | 1640 | 1263706 | 58958 | 161362 | 2008 | 469986 | 50500 | 22100 | 75610 | 193076 | 672765 | 2050 | 1572577 | 73533 | 200912 | 2009 | 559145 | 60500 | 26540 | 90016 | 230560 | 802610 | 2460 | 1870392 | 87840 | 238989 | 2010 | 644745 | 70600 | 30980 | 103916 | 267260 | 929210 | 2870 | 2155492 | 101840 | 275489 | 2011 | 730445 | 80700 | 35420 | 117816 | 303960 | 1055910 | 3280 | 2440492 | 115840 | 312089 | 2012 | 816045 | 90800 | 39860 | 131716 | 340660 | 1182510 | 3690 | 2725592 | 129840 | 348589 | Vėlesni metai | 901745 | 100900 | 44300 | 145616 | 377360 | 1309210 | 4100 | 3010692 | 143940 | 385189 | “. FINANSINĖ PAŽYMA | Fichefin/06/21515 6.153.2006.1 | | DATA: 2006 06 29 | 1. | BIUDŽETO EILUTĖ: (2007 m. nomenklatūra) 05 03 01 05 03 02 30 05 03 02 50 | ASIGNAVIMAI: 2007 m. PBP 30 709 mln. EUR 265 mln. EUR 159 mln. EUR | 2. | PRIEMONĖS PAVADINIMAS:Tarybos reglamentas, iš dalies keičiantis Tarybos reglamentus (EEB) Nr. 404/93, (EB) Nr. 1782/2003 ir (EB) Nr. 247/2006 dėl bananų sektoriaus | 3. | TEISINIS PAGRINDAS:Sutarties 36 ir 37 straipsniai bei 299 straipsnio 2 dalis | 4. | PRIEMONĖS TIKSLAI:Po 2003 m. BŽŪP reformos šiuo pasiūlymu siekiama:– užtikrinti aukštesnį žemės ūkiu besiverčiančios bendruomenės gyvenimo lygį bananų auginimo regionuose; – geriau paskirstyti tiesiogines išmokas, kad bananų augintojai būtų labiau orientuoti į rinką;– užtikrinti Bendrijos tarptautinių įsipareigojimų vykdymą;– atitinkamai atsižvelgti į bananų auginimo regionų ypatumus;– stabilizuoti Bendrijos išlaidas, skirtas bananų sektoriui remti;– supaprastinti režimo valdymą ir pakoreguoti jį pagal reformuotų bendro rinkos organizavimo modelių principus. | 5. | FINANSINIS POVEIKIS | 12 MĖNESIŲ LAIKOTARPIS (mln. EUR) | FINANSINIAI METAI (2007 m.) (mln. EUR) | FINANSINIAI METAI (2008 m.) (mln. EUR) | 5.0 | IŠLAIDOS IŠ – EB BIUDŽETO (GRĄŽINAMOSIOS IŠMOKOS IR (ARBA) INTERVENCIJOS) – NACIONALINIO BIUDŽETO – KITŲ SEKTORIŲ | pm | – | +35,2 | 5.1 | PAJAMOS – EB NUOSAVIEJI IŠTEKLIAI (RINKLIAVOS IR (ARBA) MUITAI) – NACIONALINĖS | – | – | – | | | 2009 | 2010 | 2011 | 2012 | 5.0.1 | NUMATOMOS IŠLAIDOS | +35.5 | +35.8 | +36.2 | +36.5 | 5.1.1 | NUMATOMOS PAJAMOS | – | – | – | – | 5.2 | APSKAIČIAVIMO METODAS:Žr. priedą | 6.0 | AR PROJEKTĄ GALIMA FINANSUOTI IŠ EINAMŲJŲ METŲ BIUDŽETO ATITINKAMO SKYRIAUS ASIGNAVIMŲ? | TAIP NE | 6.1 | AR PROJEKTĄ GALIMA FINANSUOTI IŠ EINAMŲJŲ METŲ BIUDŽETO ASIGNAVIMUS PERKELIANT IŠ VIENO SKYRIAUS Į KITĄ? | TAIP NE | 6.2 | AR REIKĖS PAPILDOMO BIUDŽETO? | TAIP NE | 6.3 | AR ASIGNAVIMUS REIKĖS ĮTRAUKTI Į BŪSIMUS BIUDŽETUS? | TAIP NE | PASTABOS:Žr. priedą. | Priedas mln. EUR | Status quo | | Dabartinis pasiūlymas | | | | 2008 | 2009 | 2010 | 2011 | 2012 | Kompensacinė pagalba (įskaitant papildomą pagalbą) | 243** | | | | | | | VIPS | 3,2 | | 1,4* | | | | | BIS | | | 1,2 | 2,9* | 3,2* | 3,6* | 3,9* | POSEI | | | 278,8 | 278,8 | 278,8 | 278,8 | 278,8 | IŠ VISO | 246,2 | | 281,4 | 281,7 | 282 | 282,4 | 282,7 | * Visa parama Kiprui nuo 2013 m. pagal naujosioms valstybėms narėms taikomą finansavimo didinimo grafiką sudaro 3,4 mln. EUR. ** Status quo išlaidos paremtos: 1. nustatytu kiekiu – 750 000 t.; 2. nustatyta kompensacine pagalba (įskaitant ir papildomą pagalbą) – 324 EUR/t, atsižvelgiant į naujos importo sistemos įdiegimą, kai pereinama nuo tarifinės kvotų sistemos prie vien tik tarifinės sistemos. [1] 2005 m. vasario 17 d. Komisijos ataskaita Europos Parlamentui ir Tarybai dėl bendro bananų rinkos organizavimo veikimo, KOM(2005) 50. [2] 2006 m. sausio 30 d. Reglamentas (EB) Nr. 247/2006 (OL L 42, 2006 2 14, p. 1). [3] 2005 m. COGEA atliktas bendro bananų rinkos organizavimo įvertinimas - http://europa.eu.int/comm/agriculture/eval/reports/bananas/index_fr.htm [4] 2006 m. Komisijos darbo programa, COM (2005) 531 galutinis, 2005 m. spalio 25 d. [5] OL C 294, 2002 12 28, p. 1 [6] 2002 m. birželio 5 d. Komunikatas dėl poveikio analizės, KOM (2002) 276 ir 2005 m. birželio 15 d. poveikio analizės gairės SEK(2005) 791. [7] OL L 42, 2006 2 14, p. 1. Reglamentas, iš dalies pakeistas Reglamentu (EB) Nr. 318/2006 (OL L 58, 2006 2 28, p. 1). [8] OL L 270, 2003 10 21, p. 1. Reglamentas su paskutiniais pakeitimais, padarytais Reglamentu (EB) Nr. 319/2006 (OL L 58, 2006 2 28, p. 32). [9] Tarybos reglamento (EB) Nr. 1782/2003 VIII priedas. [10] Reglamentas (EB) Nr. 1964/2005 (OL L 316, 2005 12 2, p. 1). [11] OL C ..., ..., p. …. [12] OL C ..., ..., p. .. [13] OL L 47, 1993 2 25, p.1. Reglamentas su paskutiniais pakeitimais, padarytais 2003 m. Stojimo aktu. [14] OL L 42, 2006 2 14, p. 1. Reglamentas, iš dalies pakeistas Reglamentu (EB) Nr. 318/2006 (OL L 58, 2006 2 28, p. 1). [15] OL L 270, 2003 10 21, p. 1. Reglamentas, iš dalies pakeistas Reglamentu (EB) Nr. 319/2006 (OL L 58,2006 2 28, p. 32). [16] OL L 297, 1996 11 21, p. 1. Reglamentas su paskutiniais pakeitimais, padarytais Komisijos reglamentu (EB) Nr. 6/2005 (OL L 2, 2005 1 5, p. 3). --------------------------------------------------